**ŽUPANIJA: POŽEŠKO-SLAVONSKA**

**PRIJEDLOG PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA OPĆINU ČAGLIN**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području općine Čaglin, iznosi: 3.405,9747 ha.
2. Podaci o dosadašnjem raspolaganju

T-1 Prikaz dosadašnjeg raspolaganja po svim oblicima - površina u ha

|  |  |  |  |
| --- | --- | --- | --- |
| R.br. | OBLIK RASPOLAGANJA  ( skraćeni naziv iz ugovora) | Ukupan broj ugovora | Ukupna površina po ugovorima |
| 1 | koncesija | 1 | 537,0532 ha |
| 2 | privremeno korištenje | 76 | 1.275,1157 ha |
| 3 | zakup | 11 | 14,1241 ha |
|  | UKUPNO: | 88 | 1.826,2930 ha |

1. Sumarni pregled površina poljoprivrednog zemljišta u vlasništvu države prema oblicima raspolaganja

T-2 Prikaz ukupnih površina po oblicima raspolaganja

|  |  |  |
| --- | --- | --- |
| OBLIK RASPOLAGANJA | Površina  u ha | NAPOMENA  (minirano, višegodišnji nasadi i sustavi odvodnje i navodnjavanja) |
| površine određene za povrat | 20,00 | - |
| površine određene za prodaju  - jednokratno, maksimalno  do 25% | 0 | - |
| površine određene za zakup | 3.385,9747 | - |
| površine određene za zakup za ribnjake | 0 | - |
| površine određene za zakup zajedničkih pašnjaka | 0 | - |
| površine određene za ostale namjene  - jednokratno, maksimalno  do 5% | 0 | - |

**MAKSIMALNA POVRŠINA ZA ZAKUP iznosi:** 100 ha.


**NAPOMENA/OBRAZLOŽENJE** (određene specifičnosti za područje jedinice lokalne samouprave):

|  |
| --- |
| Detaljna razrada Programa raspolaganja poljoprivrednim zemljištem u vlasništvu RH za općinu Čaglin dostavlja se u nastavku. |

**DETALJNA RAZRADA** **PROGRAMA RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE ZA OPĆINU ČAGLIN**

1. **ZEMLJOPISNI PODACI O OPĆINI ČAGLIN**

Općina Čaglin prostire se na površini od 178,1743 km2 i sastoji se od 7 naselja: Čaglin, Darkovac, Djedina Rijeka, Dobra Voda, Dobrogošće, Draganlug, Duboka, Imrijevci, Ivanovci, Jasik, Jezero, Jurkovac, Kneževac, Latinovac, Migalovci, Milanlug, Mokreš, Nova Lipovica, Nova Ljeskovica, Novi Zdenkovac, Paka, Ruševo, Sapna, Sibokovac, Sovski Dol, Stara Ljeskovica, Stari Zdenkovac, Stojčinovac, Veliki Bilač, Vlatkovac i Vukojevica, prikazanih na slici 1.



Slika 1: Naselja općine Čaglin, Izvor: Državna geodetska uprava - obrada autora

# **GOSPODARENJE POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE ZA OPĆINU ČAGLIN**

Sukladno Zakonu o poljoprivrednom zemljištu (NN 20/2018, u daljnjem tekstu: Zakon) poljoprivredno zemljište je dobro od interesa za Republiku Hrvatsku i ima njezinu osobitu zaštitu. Poljoprivrednim zemljištem u smislu ovoga Zakona smatraju se poljoprivredne površine koje su po načinu uporabe u katastru opisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare kao i drugo zemljište koje se može privesti poljoprivrednoj proizvodnji.

Poljoprivredno zemljište mora se održavati pogodnim za poljoprivrednu  
proizvodnju. Pod održavanjem poljoprivrednog zemljišta pogodnim za poljoprivrednu  
proizvodnju smatra se sprječavanje njegove zakorovljenosti i obrastanja višegodišnjim  
raslinjem, kao i smanjenje njegove plodnosti.

Raspolaganje poljoprivrednim zemljištem u vlasništvu države u smislu ovoga  
Zakona predstavlja: zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, davanje na korištenje izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti.

Osnovna načela raspolaganja državnim poljoprivrednim zemljištem na području općine Čaglin su:

* Državno poljoprivredno zemljište mora biti u funkciji poljoprivredne proizvodnje  
  uzimajući u obzir tradicijsku proizvodnju ovog kraja i specifičnosti pojedinih poljoprivrednih površina definiranih ovim Programom,
* Općina Čaglin sve slobodne površine državnog poljoprivrednog zemljišta odrediti će za zakup,
* Prilikom davanja u zakup državnog poljoprivrednog zemljišta poštivati će se odredbe čl. 36 Zakona i odluke općine o maksimalnoj površini koja se može dati u zakup pojedinoj pravnoj ili fizičkoj osobi na području općine Čaglin koja je sastavni dio ovog Programa,
* Prilikom davanja na privremeno korištenje državnog poljoprivrednog zemljišta poštivat će se odredbe čl. 57 Zakona,
* Promjena namjene poljoprivrednog zemljišta u nepoljoprivredne svrhe provoditi će se u skladu s dokumentima prostornog uređenja,
* Preko općinskih službi i nadležnih institucija provodit će se stalni nadzor i poduzimati mjere za nepoštivanje preuzetih obveza za one koji raspolažu državnim poljoprivrednim zemljištem.


# 

# **UKUPNA POVRŠINA POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE**

### Prema službeno dostavljenim podacima Državne geodetske uprave ukupna površina poljoprivrednog zemljišta u vlasništvu Republike Hrvatske, koje je u katastarskom operatu nadležnog Područnog ureda za katastar Požega, upisana kao poljoprivredno zemljište sukladno ovom Zakonu, iznosi 3.405,9747 ha.

Popis svih katastarskih čestica poljoprivrednog zemljišta u vlasništvu RH za općinu Čaglin nalazi se u PRILOGU 1.

Kopija katastarskog plana sa prikazom svih katastarskih čestica poljoprivrednog zemljišta u vlasništvu RH sa podlogom digitalne ortofoto karte općine Čaglin izrađena je prema službeno dostavljenim podacima Državne geodetske uprave za potrebe izrade Programa i nalazi se u PRILOGU KKP-1 dok je njen umanjeni prikaz vidljiv na slici 2.



Slika 2: Državno poljoprivredno zemljište na području općine Čaglin

Izvor: Državna geodetska uprava, obrada autora

Na području općine Čaglin postoje područja koja se nalaze u području ekološke mreže (Natura 2000), slika 3. Popis katastarskih čestica poljoprivrednog zemljišta u vlasništvu RH po katastarskim općinama koje se nalaze u području Nature 2000, za koje je potrebno provesti postupak ocjene prihvatljivosti Programa za ekološku mrežu sukladno čl. 29 st. 13 Zakona, nalaze se u prilogu 2.



Slika 3: Zaštićena područja (Natura 2000), Izvor: Hrvatska agencija za okoliš i prirodu - Bio portal - obrada autora


# **PODACI O DOSADAŠNJEM RASPOLAGANJU POLJOPRIVREDNIM ZEMLJIŠTEM U VLASNIŠTVU DRŽAVE**

Poljoprivrednim zemljište u vlasništvu Republike Hrvatske na području općine Čaglin raspolaže se temeljem sljedećih oblika raspolaganja prikazanih u tablici 4.

Tablica 4: Prikaz dosadašnjeg raspolaganja poljoprivrednim zemljištem u vlasništvu RH

|  |  |  |
| --- | --- | --- |
| OBLIK RASPOLAGANJA | Ukupan broj ugovora | Ukupna površina po ugovorima (ha) |
| koncesija | 1 | 537,0532 ha |
| privremeno korištenje | 76 | 1.275,1157 ha |
| zakup | 11 | 14,1241 ha |
| UKUPNO: | 88 | 1.826,2930 ha |

Kopija katastarskog plana sa prikazom svih katastarskih čestica poljoprivrednog zemljišta u vlasništvu RH koje su pod jednim od oblika raspolaganja, sa podlogom digitalne ortofoto karte općine Čaglin izrađena je prema službeno dostavljenim podacima Državne geodetske uprave, podataka općine Čaglin i Ministarstva poljoprivrede za potrebe izrade Programa i nalazi se u PRILOGU KKP-2 dok je njen umanjeni prikaz vidljiv na slici 4.



Slika 4: Prikaz dosadašnjeg raspolaganja poljoprivrednim zemljištem u vlasništvu RH

Izvor: Državna geodetska uprava, općina Čaglin, Ministarstvo poljoprivrede - obrada autora


# **POVRŠINE ODREĐENE ZA ZAKUP**

Maksimalna površina koja se na području općine Čaglin može dati u zakup pojedinoj fizičkoj ili pravnoj osobi iznosi 100 ha.

Na području općine Čaglin za zakup poljoprivrednog zemljišta na 25 godina određeno je 3.385,9747 hektara.

Popis svih katastarskih čestica poljoprivrednog zemljišta u vlasništvu RH određenih za davanje u zakup na 25 godina nalazi se u PRILOGU 1.

Kopija katastarskog plana sa prikazom svih katastarskih čestica poljoprivrednog zemljišta u vlasništvu RH koje su određene za davanje u zakup, sa podlogom digitalne ortofoto karte općine Čaglin izrađena je prema službeno dostavljenim podacima Državne geodetske uprave, podataka općine Čaglin i Ministarstva poljoprivrede za potrebe izrade Programa i nalazi se u PRILOGU KKP-3 dok je njen umanjeni prikaz vidljiv na slici 5.




Slika 5: Površine određene za davanje u zakup na 25 godina

Izvor: Državna geodetska uprava, općina Čaglin - obrada autora

Od sveukupne navedene površine 1.579,6817 hektara ne nalazi se pod niti jednim oblikom raspolaganja. Prikaz po katastarskim općinama dan je u tablici 5.

Tablica 5: Poljoprivredno zemljište određeno za zakup prema katastarskim općinama

|  |  |
| --- | --- |
| **Naziv katastarske općine** | **Površina (ha)** |
| Čaglin | 38,5128 |
| Djedina Rijeka | 21,6695 |
| Duboka | 111,0336 |
| Gradište | 8,1286 |
| Imrijevci | 127,2728 |
| Jurkovac | 61,3403 |
| Latinovac | 66,278 |
| Migalovci | 37,5295 |
| Paka | 78,6963 |
| Poreč | 46,0516 |
| Ruševo | 119,3883 |
| Sapna | 79,271 |
| Sibokovac | 531,7489 |
| Sovski dol | 144,9464 |
| Veliki Bilač | 107,8141 |
| **Ukupno** | **1.579,6817** |



Slika 6: Površine određene za davanje u zakup na 25 godina

Izvor: Državna geodetska uprava, općina Čaglin - obrada autora

# **POVRŠINE ODREĐENE ZA POVRAT**

Ured državne uprave u Požeško-slavonskoj županiji izdao je očitovanje da je na području općine Čaglin potrebno osigurati 20 hektara poljoprivredne površine kao naknadu za oduzetu imovinu ovlaštenicima naknade prema podnesenim a neriješenim zahtjevima. Općina Čaglin će nakon detaljnijeg očitovanja Ureda države uprave definirati katastarske čestice na kojima je potrebno osigurati povrat.

# **POVRŠINE ODREĐENE ZA ZAKUP ZA RIBNJAKE**

Na području općine Čaglin ne postoje površine poljoprivrednog zemljišta u vlasništvu Republike Hrvatske određene za zakup za ribnjake.

# **POVRŠINE ODREĐENE ZA ZAKUP ZAJEDNIČKIH PAŠNJAKA**

Na području općine Čaglin ne postoje površine poljoprivrednog zemljišta u vlasništvu Republike Hrvatske određene za zakup zajedničkih pašnjaka.

# **POVRŠINE ODREĐENE ZA OSTALE NAMJENE**

Na području općine Čaglin ne postoje površine poljoprivrednog zemljišta u vlasništvu Republike Hrvatske određene za ostale nepoljoprivredne namjene.

**PRILOZI:**

1. **Dokumentacija sukladno Pravilniku o dokumentaciji potrebnoj za donošenje Programa raspolaganja poljoprivrednim zemljištem u vlasništvu RH (NN 27/2018):**

* Kopija katastarskog plana/očitovanje DGU o dostavljenim podacima
* Zemljišnoknjižni izvadci, Posjedovni listovi,
* Uvjerenje Upravnog tijela županije, odnosno Grada Zagreba, nadležnog za prostorno uređenje nalaze li se predmetne čestice izvan granica građevinskog područja,
* Očitovanje Ureda državne uprave u županiji, odnosno Grada Zagreba o podnesenim zahtjevima za povrat oduzete imovine,
* Uvjerenje Hrvatskih šuma d.o.o.,
* Očitovanje Hrvatskih voda,
* Uvjerenje Upravnog tijela županije, odnosno Grada Zagreba, nadležnog za prostorno uređenje jesu li predmetne čestice u obuhvatu postojećeg i/ili planiranog sustava javnog navodnjavanja,
* Očitovanje Hrvatskog centra za razminiranje.

1. **Popis priloga iz detaljne razrade Programa**
2. PRILOG 1 : Popis katastarskih čestica poljoprivrednog zemljišta u vlasništvu RH po katastarskim općinama i vrstama raspolaganja.
3. PRILOG KKP-1: Kopija katastarskog plana - poljoprivredno zemljište u vlasništvu RH za općinu Čaglin
4. PRILOG 2: Popis katastarskih čestica poljoprivrednog zemljišta u vlasništvu RH po katastarskim općinama koje se nalaze u području Nature 2000.
5. PRILOG KKP-2: Kopija katastarskog plana - dosadašnje raspolaganje poljoprivrednim zemljištem u vlasništvu RH za općinu Čaglin
6. PRILOG KKP-3: Kopija katastarskog plana - površine određene za zakup na 25 godina za općinu Čaglin